Document ID: 31999R1352

KOMMISSIONENS FORORDNING (EF) Nr. 1352/1999
af 23. juni 1999
om udskydelse af fristen for tilsåning med visse markafgrøder i visse regioner i produktionsåret 1999/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder(1), senest ændret ved forordning (EF) nr. 1251/1999(2), særlig artikel 12, og
ud fra følgende betragtninger:
(1) I artikel 10, stk. 2, i forordning (EØF) nr. 1765/92 er det fastsat, at producenterne for at opnå godtgørelse for korn, proteinafgrøder og hørfrø i henhold til støtteordningen for visse markafgrøder skal have foretaget tilsåningen senest den 15. maj inden den pågældende høst;
(2) i artikel 9 i Kommissionens forordning (EF) nr. 658/96 af 9. april 1996 om betingelser for ydelse af godtgørelser under støtteordningen for producenter af visse markafgrøder(3), senest ændret ved forordning (EF) nr. 610/1999(4), fastsættes de sidste frister for tilsåning med olieafgrøder;
(3) på grund af særlig strenge vejrforhold vil fristerne for tilsåning i flere medlemsstater ikke kunne overholdes i alle tilfælde; fristen for tilsåning med korn og/eller olieafgrøder og/eller proteinafgrøder og/eller hørfrø i produktionsåret 1999/2000 bør derfor i givet fald forlænges for visse specifikke regioner; med henblik herpå bør forordning (EØF) nr. 1765/92 og (EF) nr. 658/96 fraviges i overensstemmelse med artikel 12, syvende led, i forordning (EØF) nr. 1765/92;
(4) i Kommissionens forordning (EF) nr. 1098/1999(5) er fristen for tilsåning med visse markafgrøder i visse regioner i produktionsåret 1999/2000 udskudt;
(5) de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
Fristerne for tilsåning i produktionsåret 1999/2000 er fastsat i bilaget, for så vidt angår de deri anførte afgrøder, medlemsstater og regioner.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 15. maj 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juni 1999.

Labels: 17
19
6